ကဿပသုတ်

(၃)သုတ် ရှိပါသည်။ -သံ၊၁၊၄၃။ သံ၊မြန်၊၁၊၄၃။ သံ၊ဋ္ဌ၊၁၊၉၆-၇။ သံ၊ဋီ၊၁၊၁၄၂-၃။ -သံယုတ္တနိကာယ၊ သဂါထာဝဂ္ဂသံယုတ္တ၊ ၂-ဒေဝပုတ္တသံယုတ္တ၊ ပဌမဝဂ္ဂ၊ ပဌမသုတ်။ ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ “မြတ်စွာဘုရားသည် ဘိက္ခုအမျိုးအစားကို မိန့်ကြားတော်မူပါ၏၊ ရဟန်းအား ဆုံးမသောတရားစကားကို ဟောပြတော်မမူပါ”ဟု လျှောက်ထားလာသော ကဿပနတ်သားအား “သင်၏ဉာဏ် ၌ပင် ထင်ရှားစေလော့”ဟု ဘုရားရှင်က မိန့်တော်မူသဖြင့် “သိက္ခာသုံးဖြာ သာသနာ အကျင့်တရားကို ကဿပနတ်သားက လျှောက်ထားသည့်သုတ်။ အဋ္ဌကထာ/ဋီကာတို့၌-ဒေဝပုတ္တ အကြောင်း၊ ပြဿနာမေးလျှောက်လာသည့် ပုဂ္ဂိုလ် ၄-မျိုး အစရှိသော မှတ်သားဖွယ်တို့ကို ဖွင့်ပြထားပါသည်။ -သံ၊၁၊၄၃။ သံ၊မြန်၊၁၊၄၃။ သံ၊ဋ္ဌ၊၁၊၉၆-၇။ သံ၊ဋီ၊၁၊၁၄၂-၃။ -သံယုတ္တနိကာယ၊ ... ဒုတိယသုတ်။ အထက်ပါ ကဿပနတ်သားသည်ပင် ဘုရားရှင်အား “အရဟတ္တဖိုလ် ရနိုင်သောအကျင့်တရား”တို့ကို လျှောက်ထားသည့်သုတ်။ -သံ၊၁၊၂၅၁။ သံ၊မြန်၊၁၊၂၃၅။ -သံယုတ္တနိကာယ၊ နိဒါနဝဂ္ဂသံယုတ္တ၊ ၁-နိဒါနသံယုတ္တ၊ ၁-ဗုဒ္ဓဝဂ်၊ နဝမသုတ်။ ကဿပဘုရားအလောင်းတော်ဘဝ၌ “ဇရာ မရဏမှ စ၍ ပဋိစ္စသမုပ္ပါဒ အနုလောမ ပဋိလောမဉာဏ်ဖြစ်တော်မူပုံကို ဟောတော်မူသည့်သုတ်။ ပခုက္ကူမြို့ မဟာဝိသုတာရာမတိုက်၊ သာသနဓဇ သိရီပဝရ ဓမ္မာစရိယ၊ B.A (ဝိဇ္ဇာဂုဏ်ထူး-သီရိလင်္ကာ)၊ အဂ္ဂမဟာပဏ္ဍိတ ဘဒ္ဒန္တ ကေလာသမဟာထေရ် တိပိဋကသူစိကျမ်း နှင့် နိုင်ငံတော်ပရိယတ္တိသာသနာ့ တက္ကသိုလ် (ရန်ကုန်) ဒုတိယပါမောက္ခချုပ်၊ အဂ္ဂမဟာပဏ္ဍိတ ဘဒ္ဒန္တကုမာရထေရ် တိပိဋက သုတ္တသူစိ ဝိဘာဝိနီ ကိုးကား Category:သံယုတ္တနိကာယ်